CELEX: 62010CO0590
Language: sl
Date: 2011-11-22 00:00:00
Title: Sklep Sodišča (šesti senat) z dne 22. novembra 2011.#Wolfgang Köppl proti Freistaat Bayern.#Predlog za sprejetje predhodne odločbe: Bayerischer Verwaltungsgerichtshof - Nemčija.#Člen 104(3), prvi pododstavek, Poslovnika - Direktiva 91/439/EGS - Člena 1(2) in 8(2) in (4) - Člen 7(1) - Vzajemno priznavanje vozniških dovoljenj - Odvzem nacionalnega dovoljenja za vožnjo - Izdaja vozniškega dovoljenja za vožnjo motornih vozil kategorije B s strani druge države članice - Kršitev zahteve glede prebivališča - Poznejša izdaja vozniškega dovoljenja za vožnjo motornih vozil kategorije C s strani iste države članice - Spoštovanje zahteve glede prebivališča - Obveznost biti imetnik vozniškega dovoljenja za vožnjo motornih vozil kategorije B v času izdaje vozniškega dovoljenja za vožnjo motornih vozil kategorije C.#Zadeva C-590/10.

Sklep Sodišča (šesti senat) z dne 22. novembra 2011 – Köppl proti Freistaat Bayern
      (Zadeva C-590/10)
      „Člen 104(3), prvi pododstavek, Poslovnika – Direktiva 91/439/EGS – Člena 1(2) ter 8(2) in (4) – Člen 7(1) – Vzajemno priznavanje vozniških dovoljenj – Odvzem nacionalnega dovoljenja za vožnjo – Izdaja vozniškega dovoljenja za vožnjo motornih vozil kategorije B s strani druge države članice – Kršitev zahteve glede prebivališča – Poznejša izdaja vozniškega dovoljenja za vožnjo motornih vozil kategorije C s strani iste države članice – Spoštovanje zahteve glede prebivališča – Obveznost biti imetnik vozniškega dovoljenja za vožnjo motornih vozil kategorije B v času izdaje vozniškega dovoljenja za
         vožnjo motornih vozil kategorije C“
      
      Promet – Cestni promet – Vozniško dovoljenje – Direktiva 91/439 – Vzajemno priznavanje vozniških dovoljenj – Odvzem vozniškega dovoljenja kategorije B v prvi državi članici – Poznejša izdaja vozniškega dovoljenja kategorije B v drugi državi članici, ki krši pogoj prebivališča, in potem dovoljenja
         kategorije C – Dovoljenje kategorije C, v zvezi s katerim ni nobene kršitve pogoja prebivališča – Zavrnitev priznanja veljavnosti teh dovoljenj s strani prve države članice – Dopustnost (Direktiva Sveta 91/439, kakor je bila spremenjena z Direktivo 2000/56, člena 1(2) ter 8(2) in (4)) (Glej točke
         32, 33, od 47 do 51 in 54 ter izrek.)
      
      Predmet 
      
         
               Predlog za sprejetje predhodne odločbe – Bayerischer Verwaltungsgerichtshof – Razlaga členov 1(2) ter 8(2) in (4) Direktive
                  Sveta 91/439/EGS z dne 29. julija 1991 o vozniških dovoljenjih (UL L 237, str. 1) ob upoštevanju členov 2(1) in 3(1) Listine
                  Evropske unije o temeljenjih pravicah – Vozniško dovoljenje za vožnjo motornih vozil kategorije B, izdano s strani države
                  članice ob kršitvi zahteve glede prebivališča državljanu druge države članice po odvzemu nacionalnega vozniškega dovoljenja
                  in po izteku obdobja prepovedi predlagati izdajo novega dovoljenja – Poznejša izdaja vozniškega dovoljenja za vožnjo motornih
                  vozil kategorije C s strani iste države članice ob spoštovanju zahteve glede prebivališča – Možnost države članice prebivališča,
                  da zavrne priznanje veljavnosti teh dovoljenj.
               
            Izrek 
      Člena 1(2) ter 8(2) in (4) Direktive Sveta 91/439/EGS z dne 29. julija 1991 o vozniških dovoljenjih, kakor je bila spremenjena
         z Direktivo Komisije 2000/56/ES z dne 14. septembra 2000, je treba razlagati tako, da ne nasprotujeta temu, da država članica
         ne prizna dovoljenj za vožnjo motornih vozil kategorije B in C, ki jih je druga država članici izdala osebi, glede katere
         je prva država članica predhodno sprejela ukrepe v smislu člena 8(2) te direktive, če je bilo dovoljenje za vožnjo motornih
         vozil kategorije B v drugi državi članici izdano ob kršitvi zahteve glede prebivališča iz člena 7(1)(b) navedene direktive,
         ki je razvidna že iz samega vozniškega dovoljenja, izdanega tej osebi, in če je bilo dovoljenje za vožnjo motornih vozil kategorije
         C izdano na podlagi prvega dovoljenja, ne da bi bila kršitev navedene zahteve glede prebivališča razvidna iz novega vozniškega
         dovoljenja, izdanega na podlagi tega dovoljenja za vožnjo motornih vozil kategorije C.